recursal/SuperWikiNEXT-32B huggingface dataset:
**சகுந்தலா பராஞ்சபே** (*Shakuntala Paranjpye*, 17 சனவரி 1906 – 3 மே 2000) ஓரு இந்திய எழுத்தாளரும், நடிகையும், அரசியல்வாதியும் ஆவார். இவர் 1958-64 காலகட்டத்தில் மகாராட்டிர சட்டமன்ற உறுப்பினராக இருந்தார். மேலும் 1964-70 காலகட்டத்தில் மாநிலங்களவையில் நியமன உறுப்பினராக பணியாற்றினார்.   1991 ஆம் ஆண்டில், குடும்பக் கட்டுப்பாடு துறையில் இவரது முன்னோடிப் பணியைப் பாராட்டி, இந்தியக் குடியரசின் மூன்றாவது-உயர்ந்த குடிமகன் விருதான பத்ம பூசண் விருது வழங்கப்பட்டது.

வாழ்க்கைக் குறிப்பு
-------------------

சகுந்தலா, கேம்பிரிச்சுப் பல்கலைக்கழகத்தில் கணிதத்தில் முதல் வகுப்பு மாணவராக இருந்த முதல் இந்தியரும் கல்வியாளரும் மற்றும் 1944-1947 காலகட்டத்தில் ஆத்திரேலியாவுக்கான இந்திய உயர் ஆணையராக இருந்த சர் ஆர். பி. பராஞ்சபேவின் மகள் ஆவார்.

1929இல் சகுந்தலா கேம்பிரிச்சிலுள்ள நியூன்ஹாம் கல்லூரியில் கணிதத்தில் பட்டம் பெற்றவர். அடுத்த ஆண்டு இலண்டன் பல்கலைக்கழகத்தில் கல்வியில் சான்றிதழ் பட்டம் பெற்றார்.

சகுந்தலா 1930களில் சுவிட்சர்லாந்தின் ஜெனீவாவில் உள்ள பன்னாட்டு தொழிலாளர் அமைப்பில் பணிபுரிந்தார்.  1930கள் மற்றும் 1940களில் சில மராத்தி மற்றும் இந்தித் திரைப்படங்களிலும் நடித்தார்.

சகுந்தலா மராத்தியில் பல நாடகங்கள், ஓவியங்கள் மற்றும் புதினங்களை எழுதினார். இவருடைய சில வேலைகள் ஆங்கிலத்திலும் இருந்தன. குழந்தைகளுக்கான இந்தித் திரைப்படமான, *யே ஹை சக்கட் பக்கத் பம்பே போ* என்பது சகுந்தலாவின் மராத்தி கதையை அடிப்படையாகக் கொண்டு 2003 இல் வெளியிடப்பட்டது.

தனிப்பட்ட வாழ்க்கை
------------------

சகுந்தலா, உருசிய ஓவியரான *யூரா இச்லெப்ட்சஃப்* என்பவரை திருமணம் செய்து கொண்டார். இந்தத் தம்பதியருக்கு 1938 இல் சாய் பராஞ்சபே என்ற ஒரு மகள் பிறந்தார்.  மகள் பிறந்த சில காலம் கழித்து, சகுந்தலா தனது கணவனை விவாகரத்து செய்தார். 

சாய் பராஞ்சபே ஒரு பிரபலமான இந்தித் திரைப்பட இயக்குநரும் மற்றும் திரைக்கதை ஆசிரியரும் ஆவார். இவர் நகைச்சுவை மற்றும் குழந்தைகளுக்கான திரைப்படங்களுக்கு பெயர் பெற்றவர். 1991 ஆம் ஆண்டில், இந்திய அரசு சகுந்தலாவின் கலைத் திறமைகள் மற்றும் இவரது கதைகளுக்காக பத்ம பூசண் கௌரவத்தை வழங்கியது.

படைப்புகள்
----------

* *Three years in Australia*, (ஆங்கிலம்), 1951
* *Sense and nonsense*, (ஆங்கிலம்), 1970.
* *Kāhi Āmbat, Kāhi Goad*, (மராத்தி), 1979.
* *Desh-Videshichyā Lok-Kathā*, (மராத்தி)

மேற்கோள்கள்
-----------

1. ↑  Members Of Rajya Sabha Since 1952 மாநிலங்களவை website.
2. ↑  Rajya Sabha website பரணிடப்பட்டது 27 செப்டெம்பர் 2007 at the வந்தவழி இயந்திரம் Nominated members
3. ↑  NOMINATED MEMBERS OF RAJYA SABHA பரணிடப்பட்டது 27 செப்டெம்பர் 2007 at the வந்தவழி இயந்திரம்
4. 1 2  Padma Bhushan Awardees Shakuntala Pranjpye, 1991, Maharashtra, Social Work. Sai Paranjpye, Arts, Maharashtra, 2006.
5. ↑  Sai speak! The Times of India,8 July 2002.
6. ↑  Sai Paranjpye at ASHA பரணிடப்பட்டது 17 திசம்பர் 2007 at the வந்தவழி இயந்திரம்

வெளி இணைப்புகள்
---------------

* ஐ.எம்.டி.பி இணையத்தளத்தில் சகுந்தலா பராஞ்சபே
**பன்னாட்டு டென்னிசு கூட்டமைப்பு**  (International Tennis Federation, **ITF**) உலகின் 205 நாடுகளின் தேசிய டென்னிசு சங்கங்களின் கூட்டமைப்பாக உலக டென்னிஸ் விளையாட்டைக் கட்டுப்படுத்தும் ஓர் அமைப்பாகும். 1913ஆம் ஆண்டு மார்ச் ஒன்றாம்் தேதி பாரிசு நகரில் ஓர் மாநாட்டிற்காக கூடிய 12 தேசிய டென்னிஸ் சங்கங்கள் இந்த அமைப்பை நிறுவியபோது **பன்னாட்டு புற்தரை டென்னிசு கூட்டமைப்பு** (**ILTF**) என்று பெயரிடப்பட்டது. 1924ஆம் ஆண்டு இது உலகெங்கும் புற்தரை டென்னிசு விளையாட்டைக் கட்டுப்படுத்தும் அதிகாரம் கொண்ட அமைப்பாக அலுவல்முறை அங்கீகாரம் பெற்றது. அப்போது அலுவல்முறை 'ILTF டென்னிஸ் விதிகளை' இயற்றியது. உலகின் பெரும்பான்மையான ஆடுகளங்களில் புற்தரையில் ஆட்டங்கள் நடைபெறுவதில்லை என்பதை உணர்ந்து 1977ஆம் ஆண்டு தனது பெயரை "பன்னாட்டு டென்னிசு கூட்டமைப்பு" என மாற்றிக்கொண்டது. 

துவக்கத்தில் பாரிசிலிருந்து இயங்கிய ஐடிஎஃப் இரண்டாம் உலகப்போரின்போது இலண்டனுக்கு மாற்றப்பட்டது. 1987 வரை விம்பிள்டனிலும் பின்னர் பார்டன்ஸ் கோர்ட்டிலும் இயங்கிய இந்த அமைப்பு 1998 முதல் இங்கிலாந்து வங்கியின் விளையாட்டு மைதானத்தில் இருந்து இயங்குகிறது..

மேற்கோள்கள்
-----------

1. ↑  "History of the ITF". Archived from the original on 2010-12-06. பார்க்கப்பட்ட நாள் 2011-09-10.

வெளியிணைப்புகள்
---------------

* அலுவல்முறை இணையதளம்
* டென்னிஸ் விளையாட மற்றும் தங்க தளத்தில்
File:Sheeju\_mig21.JPG

  

**மிகோயன் குருவிச் மிக்-21** என்பது ஒரு மீயொலிவேக சண்டை மற்றும் இடைமறிப்பு தாரை வானூர்தியாகும். இது சோவியத் ஒன்றியத்தில் மிகோயன் குருவிச் நிறுவனத்தால் 1950 களில் வடிவமைக்கப்பட்டது.

நான்கு கண்டங்களில் உள்ள ஏறத்தாழ 60 நாடுகள் இந்த வானூர்திகளைப் பயன்படுத்தின. இதன் முதல் வானூர்தி தயாரிக்கப்பட்டு ஏழு தசாப்தங்கள் ஆன பிறகும் இது இன்றும் உபயோகத்தில் உள்ளது. போர் வானூர்தி வரலாற்றில் அதிகம் தயாரிக்கப்பட்ட மீயொலிவேக தாளை வானூர்தி இதுவேயாகும்.

ஆரம்ப காலங்களில் தயாரிக்கப்பட்ட விமானங்கள் இரண்டாம் தலைமுறை வானூர்திகளாகவும், பிற்காலங்களில் தயாரிக்கப்பட்ட விமானங்கள் மூன்றாம் தலைமுறை வானூர்திகளாகவும் கருதப்பட்டன.

### வடிவமைப்பு

மிக்-21 சோவியத் ஒன்றியத்தில் உருவாக்கப்பட்ட முதல் மீயொலிவேக சண்டை மற்றும் இடைமறிப்பு தாரை வானூர்தியாகும். இது மாக் 2 வரை வேகமாக பறக்கக்கூடிய ஒரு இலகுரக போர் வானூர்தியாகும். இது குறுகிய தூரம் மட்டுமே பறக்கக்கூடிய டெல்டா இறக்கைகள் கொண்ட வானூர்தியாகும். குறைந்த தூரம் மட்டுமே பறக்க முடிந்ததால் பின்னர் மேம்படுத்தப்பட்ட மாறுபாடுகளில் அதிக எரிபொருள் எடுத்துச் செல்லும் வகையில் இவை மாற்றியமைக்கப்பட்டன. இந்த தாரை வானூர்தியானது வானில் நொடிக்கு 235 மீட்டர் ஏறக்கூடியதாகும்.

இந்த வானூர்தி ஒரு நீள்வட்ட வடிவில் 1.24 மீட்டர் அகலம் கொண்டுள்ளது. தாரைப் பொறிக்கான காற்று ஒரு கூம்பு வடிவ நுழைவாயில் மூலம் எடுக்கப்படுகிறது. வானூர்தியின் மூக்கின் இருபுறமும், பொறிக்கு அதிக காற்றை வழங்குவதற்கு செவுள்கள் உள்ளன.

விமானத்தின் அடிப்பகுதியில், மூன்று காற்று நிறுத்திகள் உள்ளன, இரண்டு முன்புறம் மற்றும் பின்புறம். காற்று நிறுத்திகளுக்குப் பின்னால் பிரதான இறங்கமைப்பிற்கான விரிகுடாக்கள் உள்ளன. வானூர்தியின் கீழ் பகுதியில் இறக்கையின் பின் விளிம்பிற்குப் பின்னால் ஆயுதங்களை எடுத்துச் செல்வதற்கான இணைப்புப் புள்ளிகள் உள்ளன. செங்குத்து நிலைப்படுத்தி மற்றும் வாலின் அடிப்பகுதியில் உள்ள ஒரு சிறிய துடுப்பு வானூர்தியைக் கட்டுப்படுத்த உதவுகிறது. பிரதான இறங்கமைப்பிற்கான சக்கரங்கள் 87° சுழற்றிய பின் உடற்பகுதிக்குள் உள்வாங்குகின்றன. இதனுடன் அதிர்ச்சி உறிஞ்சிகள் இறக்கைக்குள் பின்வாங்குகின்றன. மூக்கு பகுதியில் உள்ள சக்கரம் உடற்பகுதியில் கதிரலைக் கும்பாவிற்கு கீழ் முன்னோக்கி உள்வாங்குகிறது.

மேற்கோள்கள்
-----------

1. 1 2 3 4 5  Gordon, Yefim. *MiG-21* (Russian Fighters). Earl Shilton, Leicester, UK: Midland Publishing Ltd. 2008. ISBN 978-1-85780-257-3.
2. ↑  Dunnigan, James F. *How to Make War, A Comprehensive Guide to Modern Warfare in the 21st Century, Fourth Edition.* Harper Collins Publishers Inc. 2003. ISBN 978-0-06009-012-8

விக்கிமீடியா பொதுவகத்தில்,  
 ***Mikoyan-Gurevich MiG-21***   
என்பதில் ஊடகங்கள் உள்ளன.
யுன் லோங் மாவட்டம் மற்றும் சுன் மூன் மாவட்டம் ஆகிய பகுதிகளில் மட்டும் ஓடும் இலகு தொடருந்தின் காட்சி
**இலகு தொடருந்துச் சேவை** (Light Rail (MTR)) அல்லது Light Rail Transit (LRT) **LRT** என்பது இலகு தொடருந்து ஹொங்கொங், புதிய கட்டுப்பாட்டகம் நிலப்பரப்பில் யுன் லோங் மாவட்டம் மற்றும் சுன் மூன் மாவட்டம் ஆகிய இரண்டு மாவட்டங்களில் மட்டும் ஓடும் ஒரு வகை சிறிய (இரண்டு பெட்டிகளை மட்டுமே கொண்ட) தொடருந்து சேவையாகும். இதனை "இலகு தொடருந்து சேவை" என்று அழைக்கப்படுகின்றது. இந்த தொடருந்து சேவை முன்னர் கவுலூன் - கெண்டன் தொடருந்து நிறுவனத்திற்கு சொந்தமானதாகும். இதனை எம்.டி.ஆர் தொடருந்துச் சேவை நிறுவனம் வாங்கியதன் பின்னர் தற்போது இதனை **எம்டிஆர் இலகு தொடருந்து** (MTR Light Rail) என்றும் அழைக்கப்படுகின்றது. இது தற்போது 36.2 கிலோ மீட்டர் தூரங்களைக் கொண்ட வலைப்பின்னலாக இயங்குகிறது. இந்த வலைப்பின்னல் தண்டவாளத்தின் நீளம் 1435 மீ ஆகும்.

வரலாறு
------

ஹொங்கொங் பிரித்தானியர் ஆட்சியில் இருந்தக் காலத்தில் 1988 செப்டம்பர் 18 ஆம் திகதி இந்த இலகு தொடருந்து சேவை அறிமுகமானது. இந்த இலகு தொடருந்துச் சேவை 68 நிலையங்களை கொண்டது.

மேற்கோள்கள்
-----------

1. ↑  "Transport" (PDF). *Hong Kong: The Facts*. ஆங்ககங் அரசு. பார்க்கப்பட்ட நாள் 05 நவம்பர் 2020. `{{cite web}}`: Check date values in: `|accessdate=` (help)
"எஸ்ரா: சட்டவல்லுநர், குரு". படிம உருவம். ஆண்டு: 1553.

|  |
| --- |
| விவிலியத்தின் |
| பழைய ஏற்பாட்டு நூல்கள் |
| 1723 இல் தரங்கம்பாடியில் வெளியிடப்பட்ட முதல் தமிழ் விவிலியம் |
| பொதுத் திருமுறைதொடக்க நூல்
விடுதலைப் பயணம்
லேவியர்
எண்ணிக்கை
இணைச் சட்டம்
யோசுவா
நீதித் தலைவர்கள்
ரூத்து
1 சாமுவேல்
2 சாமுவேல்
1 அரசர்கள்
2 அரசர்கள்
1 குறிப்பேடு
2 குறிப்பேடு
எஸ்ரா
நெகேமியா
எஸ்தர்
யோபு
திருப்பாடல்கள்
நீதிமொழிகள்
சபை உரையாளர்
இனிமைமிகு பாடல்
எசாயா
எரேமியா
புலம்பல்
எசேக்கியேல்
தானியேல்
ஒசேயா
யோவேல்
ஆமோஸ்
ஒபதியா
யோனா
மீக்கா
நாகூம்
அபக்கூக்கு
செப்பனியா
ஆகாய்
செக்கரியா
மலாக்கி |
| இணைத் திருமுறைதோபித்து
யூதித்து
எஸ்தர் (கி)
சாலமோனின் ஞானம்
சீராக்கின் ஞானம்
பாரூக்கு
தானியேல் (இ)
1 மக்கபேயர்
2 மக்கபேயர் |
|  கிறித்தவம் வலைவாசல்  விவிலியம் வலைவாசல் |
| * பா
* உ
* தொ
 |

**எஸ்ரா** (Ezra) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.

நூலின் பெயர்
------------

**எஸ்ரா** என்னும் இந்நூல் "1 & 2 குறிப்பேடு" என்னும் நூல்களின் தொடர்ச்சியாகும். இந்நூலைத் தொகுத்தவர் திருச்சட்ட வல்லுநரும் குருவுமாக கி.மு. 5ஆம் நூற்றாண்டில் செயல்பட்ட *எஸ்ரா* என்பவர் எனக் கருதப்படுவதால் இப்பெயர் எழுந்தது (எபிரேயம்: עֶזְרָא, கிரேக்கம்: Ἔσδρας; இலத்தீன்: Esdras).

எஸ்ரா நூலின் பின்னணி
--------------------

கிமு 538இல் பாரசீகத்தின் அகாமனிசியப் பேரரசர் சைரசு பாபிலோனியாவைக் கைப்பற்றினார். அதே ஆண்டில் அவர் இசுரயேல் மக்களுக்கு விடுதலை அளித்து யூதாவுக்குத் திரும்பிச் செல்ல அனுமதித்தார். செருபாபேலின் தலைமையில் இசுரயேல் மக்களுள் ஒரு பகுதியினர் முதலில் திரும்பி வந்தனர். திரும்பிவந்த இசுரயேலர் எருசலேமில் அழிந்திருந்த கோவிலைத் திரும்பவும், 515இல் கட்டியெழுப்பிப் புனிதப்படுத்தினர். மீண்டும் அங்கு வழிபாடு நடத்தினர்.

சில ஆண்டுகளுக்குப் பின் எஸ்ராவின் தலைமையில் இசுரயேல் மக்களுள் மற்றொரு பகுதியினர் திரும்பி வந்தனர்.

எஸ்ரா ஒரு குரு; திருச்சட்ட வல்லுநர். உடன்படிக்கையின் மக்களாகவும், இறைவனின் புனித மக்களாகவும் தேர்ந்துகொள்ளப்பட்ட இசுரயேல் மக்களின் சிறப்பு நிலையைக் காக்குமாறு அவர்களின் மறைவாழ்விலும், சமூக வாழ்விலும் எஸ்ரா மறுமலர்ச்சி ஏற்படுத்தினார்.

மேலும் எஸ்ரா "இறையாட்சி" இசுரயேல் மக்களிடையே நிலவுமாறு அரசியல், மறை ஆகியவற்றின் பொறுப்பைக் குருக்களிடமே ஒப்படைத்து, அவற்றிற்கான சட்டதிட்டங்களை வகுத்துத் தந்தார்.

இந்நூலின் பெரும் பகுதி எபிரேயத்திலும், சிறு பகுதி (4:8-6:18, மற்றும் 7:12-16) அரமேயத்திலும் எழுதப்பட்டுள்ளன.

எஸ்ரா நூலின் உட்கிடக்கை
-----------------------

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. இசுரயேலர் சிறையிருப்பினின்று திரும்பி வருதலின் முதல் பகுதி | 1:1 - 2:70 | 713 - 716 |
| 2. கோவில் மீண்டும் கட்டியெழுப்பப்பட்டு அர்ப்பணிக்கப்படல் | 3:1 - 6:22 | 716 - 722 |
| 3. சிறையிருப்பினின்று எஸ்ராவின் தலைமையில் திரும்பி வருதலின் இரண்டாம் பகுதி | 7:1 - 10:44 | 722 - 728 |

மேலும் காண்க
------------

விக்கிமூலத்தில் எஸ்ரா நூல்
இந்தியாவின் கேரளாவிலுள்ள பாலக்காட்டை பூர்வீகமாக கொண்ட **ரேவா**, பல வருடங்களாக இசையமைப்பாளராக இருந்து வருகிறார். கல்லூரி நாட்களில் இருந்தே, விளம்பரங்கள், இசை தொகுப்புகள் என்று பரபரப்பாக இருந்த ரேவா, 2021 ம் ஆண்டு நடிகர் விஜய் சேதுபதி நடித்து வெளியான தமிழ் திரைப்படமான *முகிழ்*  மூலமாக திரையுலகில் இசையமைப்பாளராக தன் பணியை ஆரம்பித்துள்ளார். 2023 ம் ஆண்டு ஜீ5 இணையதளத்தில் வெளிவந்து வெற்றிகரமாக பேசப்பட்ட வலைத் தொடரான, *அயலியில்* இவரது இசையமைப்பிற்காக பேசப்பட்டுள்ளார். ஷிவ் மோஹா இயக்கிய *ஆசை* படத்தின் இசையமைப்பாளராக தற்போது பணிபுரிந்து வருகிறார்.

தொழில்
------

பாலக்காடு கல்பாத்தியில் இசைக் குடும்பத்தில் பிறந்துள்ள இவரின் தாயார் சாரதாம்பாள் மற்றும் தகப்பன் விஸ்வநாதன் என்பவர்கள். இவரின் தாத்தாவின் பெயர் ஆர்.சேஷமணி என்பதாகும். ஊமையாக இருந்தாலும் அகில இந்திய வானொலியில் ஏ கிரேடு கலைஞராக இருந்த இவரின் மூலமே ரேவாக்கு இசை அறிமுகமாகியுள்ளது. சிறுவயதில் இருந்தே வயலின் இசைக்கவும், பாடல்கள் பாடவும் தொடங்கியுள்ளஇவர் பன்னிரண்டு ஆண்டுகள் கர்நாடக இசையை முறைப்படி கற்றுள்ளார், உடையலங்கார தொழில்நுட்ப படிப்பை படிப்பதற்காக சென்னையில் உள்ள தேசிய உடையலங்கார தொழில்நுட்பக் கல்லூரியில் படிக்க வந்த இவர், சென்னையில் அவரது மாமா, ராமநாதனின் ஸ்வரலயா என்ற இசைப்பள்ளியிலும் , நட பிந்து என்ற இசைக் கூடத்திலும் பல்வேறு நிகழ்ச்சிகளில் கலந்து கொண்டுள்ளார். 2014 ம் ஆண்டிலிருந்து, விளம்பரம் மற்றும் பொழுதுபோக்கு ஊடகங்களில் இவரது இசை வாழ்க்கையைத் தொடங்கியுள்ளார். விளம்பரங்கள், பைலட் திரைப்படங்கள், ஆவணப்படங்கள், வீடியோ பாடல்கள், தொலைக்காட்சி தொடர்கள் மற்றும் சில விளம்பரங்கள் மற்றும் வீடியோ பாடல்களுக்கான பாடல் வரிகளுக்கு இசையமைத்துள்ளார். 2019 ம் ஆண்டிலேயே மலையாளம் மற்றும் மராத்தி திரைப்படங்களில் இசையமைப்பாளராக அறிமுகம் ஆகியிருந்தாலும், தமிழில் 2021 ம் ஆண்டு வெளியான முகிழ் திரைப்படமே அறிமுகமாகும்.

இசைத்தொகுப்புகளின் பட்டியல்
---------------------------

இசை இயக்குனராக திரைப்படங்கள்| ஆண்டு | தலைப்பு | மொழி |
| --- | --- | --- |
| 2018 | மாங்கல்யம் தந்துனானென | மலையாளம் |
| 2019 | கல்லூரி டைரி | மராத்தி |
| 2021 | முகிழ் | தமிழ் |
| 2023 | அயலி | தமிழ் |

மேற்கோள்கள்
-----------

1. ↑  Ramanujam, Srinivasa (2021-10-06). "All for music: How composer Revaa got on board Vijay Sethupathi-starrer 'Mugizh'" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  "Ishq Tamil remake titled Aasai". *சினிமா எக்ஸ்பிரஸ்* (in ஆங்கிலம்). பார்க்கப்பட்ட நாள் 2023-02-14.
3. ↑  TeamIH (2022-07-26). "Epic Theatres Is Producing Its First Tamil Feature Film Titled "Ini Oru Kadhal Seivom"". *IndustryHit.Com* (in அமெரிக்க ஆங்கிலம்). பார்க்கப்பட்ட நாள் 2023-02-14.
**ஹெச். எம். எஸ்** அல்லது **எச். எம். எசு** (ஆங்கிலம்: H. M. S) என்ற ஆங்கில குறுக்கம், **ஹிஸ்** அல்லது **ஹெர் மெஜஸ்டீஸ் ஷிப்** (ஆங்கிலம்: His or Her Majesty's Ship) என்ற ஆங்கிலத் தொடரைக் குறிக்கின்றது. இதற்கு அரசரின் (அல்லது அரசியின்) கப்பல் என்று பொருளாகும். முடியாட்சி அரசமைப்பு உள்ள நாடுகளின் கடற்படைகளின் கப்பல்களுக்கு பெயர்களின் முன்னொட்டாக இக்குறுக்கம் பயன்படுத்தபடுகிறது. எடுத்துக்காட்டாக ஒரு போர்க்கப்பலின் பெயர் "சிட்னி" என்றிருந்தால் அது அதிகாரப்பூர்வமாக "ஹெச். எம். எஸ். சிட்னி" என்றழைக்கப்படும்.

இந்த முன்னொட்டு வழக்கம் பிரிட்டன், சுவீடன் போன்ற முடியாட்சி நாடுகளில் பின்பற்றப்படுகிறது. பிரிட்டனின் முன்னாள் காலனிகளான ஆஸ்திரேலியா, கனடா, நியூசிலாந்து போன்ற நாடுகளின் கப்பற்படைகளும் இது போன்ற ஒரு பெயரிடல் மரபைப் பின்பற்றுகின்றன. இந்நாட்டுக் கப்பல்கள் அரசர்/அரசியின் ஆஸ்திரேலிய/கனடிய/நியூசிலாந்திய கப்பல்கள் என்றழைக்கப்படுகின்றன. உலகின் பல நாடுகள் பிரித்தானிய பேரரசின் பகுதிகளாக இருந்தபோது அந்நாடுகளின் கப்பற்படைகளும் இப்பெயரிடல் மரபைப் பின்பற்றின. எடுத்துக்காட்டாக பிரித்தானியாவின் இந்தியப் பேரரசுவின் போர்க்கப்பல்கள் அரசரின் இந்தியக் கப்பல் (ஹிஸ் மெஜஸ்டீஸ் இந்தியன் ஷிப்) என்று வழங்கப்பட்டன.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Bullimus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பாகோபோ எலி** (*Bagobo rat; புல்லிமசு பாகோபசு*) என்பது கொறிணி சிற்றினம் ஆகும். இந்தச் சிற்றினம் கொறிணி பேரினமான *புல்லிமசில்* உள்ள மூன்று சிற்றினங்களுள் ஒன்று ஆகும். இது விசயன் தீவிலும் மிண்டனாவோவிலும், பிலிப்பீன்சிலும் காணப்படுகிறது.

மேற்கோள்கள்
-----------

1. 1 2  Heaney, L. (2016). "*Bullimus bagobus*". *IUCN Red List of Threatened Species* **2016**: e.T3322A22436177. doi:10.2305/IUCN.UK.2016-2.RLTS.T3322A22436177.en.. பார்த்த நாள்: 17 November 2021.

* 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q307908
* விக்கியினங்கள்: Bullimus bagobus
* EoL: 1179018
* GBIF: 2437852
* iNaturalist: 45806
* IRMNG: 11087430
* ITIS: 585170
* IUCN: 3322
* MSW: 13001260
* என்.சி.பி.ஐ: 349695

 |
**நிலைப்படுத்தி** என்பது காற்று அல்ல திரவத்தில் இயங்கும் கட்டமைப்புகளில் பயன்படும் கட்டுப்பாட்டு மேற்பரப்புகளாகும். பொதுவாக ஒன்று அல்லது அதற்கு மேற்பட்ட அசையும் நிலைப்படுத்திகளைக் கொண்டு திசை, நிலைத்தன்மை மற்றும் உருட்டல் கட்டுப்படுத்தப்படுகின்றன. இந்த அமைப்புகள் நிலையான அல்லது அசையும் தன்மைகளைக் கொண்டிருக்கலாம். சில சமயங்களில் மேற்பரப்பின் ஒரு சில பகுதிகள் மட்டும் அசையும் கட்டமைப்பைக் கொண்டிருக்கலாம். சூழலைப் பொறுத்து, சில நேரங்களில் இந்த சொல்லானது ஒட்டுமொத்த மேற்பரப்பின் ஒரு பகுதியை மட்டும் விவரிக்கலாம்.

பெரிய தாரை வானூர்திகளில் பெரும்பாலும் செங்குத்து துடுப்பு மற்றும் கிடைமட்ட நிலைப்படுத்திகள் வால் பகுதியில் காணப்படுகின்றன. சிறிய மற்றும் சண்டை வானூர்திகள் வெவ்வேறு நிலைப்படுத்தி அமைப்பைக் கொண்டிருக்கலாம். பெரிய கப்பல்கள் பக்கவாட்டில் நிலைப்பதும் துடுப்புகளைக் கொண்டிருக்கின்றன.

போயிங் 737 வானூர்தியின் நிலைப்படுத்தி அமைப்பு
1. ↑  Empennage - D. Stinton *The design of the aeroplane*, Longitudinal stability - Hoerner *Fluid Dynamic Lift* - Ilan Kroo, *Aircraft Design*. In stability considerations (tail sizing, tail area, stabiliser volume coefficient), authors always deal with the whole unit, that includes elevators. "Horizontal tail" or "tail" terms are generally used in lieu of "stabilizer".
**இணைச்சொல்** அல்லது **இணைப்புச்சொல்** (*conjunction*) என்பது மொழியில் இணையிணையாக அமையும் சில சொற்களைக் குறிக்கும். இணைச்சொற்களைப் பொருத்தமான இடங்களில் பயன்படுத்தினால் மொழிநடை சிறக்கும்; சொல்லப்படும் கருத்தும் திருத்தமாய் விளங்கும். நாம் செய்திகளையும் கருத்துகளையும் பிறரிடம் கூறும்பொழுது சுவைபடக் கூறுவதற்காக ஒரே பொருள் தரும் இரு சொற்களை இணைத்துப் பயன்படுத்துவதும் எதிர் பொருள்தரும் இருசொற்களை இனைத்துப் பயன்படுத்துவதும் இணைச்சொற்கள் எனப்படும்.

இணைச்சொல் விளக்கம்
------------------

ஒரு வாக்கியத்தில் இருவேறு சொற்கள் பொருளை உறுதிப்படுத்தவோ, முரண்படுத்தவோ செறிவுபடுத்தவோ இணைந்து வருவது இணைச்சொல் எனப்படும்.

எடுத்துக்காட்டு
---------------

"மாப்பிள்ளைக்கு நிலம்புலம் உள்ளதா ?"
இங்கு நிலம் என்பது நன்செய் வயல் ஆகும்.
புலம் என்பது புன்செய் வயல் ஆகும்.

இணைச்சொல் வகைகள்
----------------

இணைச்சொல் வகைகள் பின்வருமாறு மூவகைப்படும்.

1. நேரிணைச் சொற்கள்
2. எதிரிணைச் சொற்கள்
3. செறியிணைச் சொற்கள்.

நேரிணைச் சொற்கள்
----------------

ஒரே பொருள் தரும் இரு சொற்கள் இணைந்து வருவது நேரிணைச் சொற்கள் எனப்படும். 
நேரிணைச் சொற்கள் பின்வருமாறு அமையும்.

* சீரும் சிறப்பும்
* பேரும் புகழும்
* ஈடு இணை
* உற்றார் உறவினர்
* நோய் நொடி
* குற்றங் குறை
* கூன் குருடு
* வாடி வதங்கி
* முக்கலும் முனங்கலும்
* வாயும் வயிறும்
* மூக்கும் முழியும்
* ஆற அமர
* இடுக்கு மிடுக்கு
* எடக்கு மடக்கு
* பாயும் படுக்கையும்
* தங்கு தடை
* முட்டி மோதி
* ஒட்டி உலர்ந்து
* தப்பித் தவறி
* வாட்டச் சாட்டம்
* நாணிக் கோணி

எதிரிணைச் சொற்கள்
-----------------

ஒன்றுக்கொன்று முரண்பட்ட இரு சொற்கள் இணைந்து வருவது எதிரிணைச் சொற்கள் எனப்படும். 
எதிரிணைச் சொற்கள் பின்வருமாறு அமையும்.

* அல்லும் பகலும்
* உயர்வு தாழ்வு
* அடியும் நுனியும்
* உள்ளும் புறமும்
* குறுக்கும் நெடுக்கும்
* உச்சிமுதல் உள்ளங்கால் வரை
* ஐயந்திரிபற
* இருளும் ஒளியும்
* கிழக்கும் மேற்கும்
* வடக்கும் தெற்கும்
* ஏட்டிக்குப் போட்டி
* மேடு பள்ளம்
* முன்னும் பின்னும்
* மேலும் கீழும்
* வலதும் இடதும்
* அங்கே இங்கே
* காலை மாலை

செறியிணைச் சொற்கள்
------------------

ஒரு சொல்லின் பண்பு அல்லது செயலை வலுவூட்டும் விதமாக ஒத்த பொருளுடைய இரு சொற்கள் இணைந்து வருவது செறியிணைச் சொற்கள் எனப்படும்.
செறியிணைச் சொற்கள் பின்வரும் இரு வழிகளில் அமையும். 

### பண்பு செறியிணைச் சொற்கள்

* செக்கச் செவேல்
* வெள்ளை வெளேர்
* பச்சைப் பசேல்
* நட்ட நடுவில்
* கன்னங்கரேல்

### செயல் செறியிணைச் சொற்கள்

* அழுதழுது
* நடந்து நடந்து
* கொஞ்சிக் கொஞ்சி
* பார்த்துப் பார்த்து

மேற்கோள்கள்
-----------

1. ↑  "வினைச்சொல்லும் அதன் உள்ளமைப்பும்". பார்க்கப்பட்ட நாள் 9 March 2024.
2. ↑   *சமச்சீர்கல்வி ஏழாம் வகுப்புத் தமிழ்ப் பாடநூல், இரண்டாம் பருவம்*. தமிழ்நாட்டுப் பாடநூல் கழகம். 1982. பக். 52. .
**நிறுத்தி** என்பது நகரும் அமைப்பிலிருந்து ஆற்றலை உறிஞ்சுவதன் மூலம் இயக்கத்தைத் தடுக்கும் ஒரு இயற்பியல் சாதனமாகும். இது நகரும் வாகனம், சக்கரம், அச்சு ஆகியவற்றை மெதுவாக்க, நிறுத்த அல்லது அதன் இயக்கத்தைத் தடுக்க பயன்படுத்தப்படுகிறது, இது பெரும்பாலும் உராய்வு மூலம் செய்யப்படுகிறது.

பெரும்பாலான நிறுத்திகள் பொதுவாக இரண்டு மேற்பரப்புகளுக்கு இடையில் உராய்வைப் பயன்படுத்தி நகரும் பொருளின் இயக்க ஆற்றலை வெப்பமாக மாற்றுகின்றன. இருப்பினும் நிறுத்திகளில் ஆற்றல் மாற்றத்தின் பிற முறைகளும் பயன்படுத்தப்படலாம்.

எடுத்துக்காட்டாக, மீளுருவாக்க நிறுத்திகளில் பெரும்பாலான ஆற்றல் மின் ஆற்றலாக மாற்றப்படுகின்றது, பின்னர் அதை பயன்படுத்த இந்த ஆற்றல் மின்கலங்களில் சேமிக்கப்படலாம். மற்ற முறைகள் அழுத்தப்பட்ட காற்று அல்லது எண்ணெய் போன்றவற்றைப் பயன்படுத்தி இயக்க ஆற்றலை நிலையாற்றலாக மாற்றுகின்றன. மின்னோட்ட நிறுத்திகள் காந்தப்புலங்களைப் பயன்படுத்தி வட்டு, துடுப்பு அல்லது தண்டவாளத்தில் இயக்க ஆற்றலை மின்சாரமாக மாற்றுகின்றன, பிறகு இது வெப்பமாக மாற்றப்படுகிறது. இன்னும் பிற நிறுத்தும் முறைகள் இயக்க ஆற்றலை வெவ்வேறு வடிவங்களாக மாற்றுகின்றன.

1. ↑  "Definition of brake". *The Collins English Dictionary*. பார்க்கப்பட்ட நாள் 9 February 2016.
துடுப்புகள் பொதுவாக ஏற்றம் அல்லது உந்துதலை வழங்கும் படலங்களாக செயல்படுகின்றன. இவை நீர் அல்லது காற்றில் இயக்கத்தை வழிநடத்தும் அல்லது நிலைப்படுத்தும் திறனை வழங்குகிறது.Fins typically function as foils that provide lift or thrust, or provide the ability to steer or stabilize motion in water or air.
**துடுப்பு** என்பது ஒரு பெரிய உடல் அல்லது கட்டமைப்பில் இணைக்கப்பட்ட ஒரு மெல்லிய கூறு அல்லது இணைப்பாகும். இந்த இழைகள் பொதுவாக ஏற்றம் அல்லது உந்துதலை வழங்கும் படலங்களாக செயல்படுகின்றன. இவை நீர், காற்று அல்லது பிற திரவங்களில் பயணிக்கும்போது இயக்கத்தை வழிநடத்தும் அல்லது நிலைப்படுத்தும் திறனை வழங்குகின்றன. இவை வெப்ப பரிமாற்ற நோக்கங்களுக்காக, மேற்பரப்பு பகுதிகளை அதிகரிக்க அல்லது வெறுமனே அலங்கார நோக்குடன் பயன்படுத்தப்படுகின்றன.

துடுப்புகள் பரிணாம வளர்ச்சியில் முதலில் மீன் போன்ற கடல்வாழ் உயிரினங்கள் நகர்வதற்கான ஒரு வழிமுறையாக உருவானது. இந்த துடுப்புகள் நீந்தும்போது உந்துதலை உருவாக்கவும், நிலைத்தன்மையை அடையவும், இயக்கத்தைக் கட்டுப்படுத்தவும் பயன்படுத்தப்படுகின்றன. நீர்வாழ் விலங்குகள் முதுகு, வால் மற்றும் குத துடுப்புகள் என பல வகையான துடுப்புகளைக் கொண்டுள்ளன.

படல வடிவ துடுப்புகள் இயங்கும் போது உந்துதலை உருவாக்குகின்றன. துடுப்பின் ஏற்றம் திரவங்களின் மீது ஒரு ஆற்றலை வெளிப்படுத்தும் போது இவை துடுப்பை எதிர் திசையில் தள்ளுகின்றன. நீர்வாழ் உயிரினங்கள் தண்ணீரில் துடுப்புகளை முன்னும் பின்னுமாக நகர்த்துவதன் மூலம் குறிப்பிடத்தக்க உந்துதலைப் பெறுகின்றன. துடுப்புகள் காற்று அல்லது தண்ணீரில் சுழற்றப்பட்டால் உந்துதலையும் உருவாக்கலாம். விசையாழிகள் மற்றும் உந்திகள் (சில விசிறிகள் மற்றும் விசையியக்கக் குழாய்கள்) பல சுழலும் துடுப்புகளைப் பயன்படுத்துகின்றன. இவை படலங்கள், இறக்கைகள், கைகள் அல்லது கத்திகள் என பல பெயர்களைக் கொண்டு அழைக்கப்படுகின்றன. உந்திகள் துடுப்புகளைப் பயன்படுத்தி ஒரு வானூர்தி அல்லது கப்பலைச் செலுத்துகின்றன. விசையாழிகள் துடுப்புகளின் ஏற்றதைப் பயன்படுத்தி இயக்க வாயுக்கள் அல்லது தண்ணீரிலிருந்து ஆற்றலை உருவாக்குகின்றன.

மேற்கோள்கள்
-----------

1. ↑  Fin *Oxford dictionary*. Retrieved 24 November 2012.
2. ↑  Fin பரணிடப்பட்டது 2020-11-26 at the வந்தவழி இயந்திரம் *Merriam-Webster dictionary*. Retrieved 24 November 2012.
3. ↑  Sfakiotakis, M; Lane, DM; Davies, JBC (1999). "Review of Fish Swimming Modes for Aquatic Locomotion". *IEEE Journal of Oceanic Engineering* **24** (2): 237–252. doi:10.1109/48.757275. Bibcode: 1999IJOE...24..237S. .
4. ↑  Helfman G, Collette BB, Facey DE and Bowen BW (2009) "Functional morphology of locomotion and feeding" பரணிடப்பட்டது 2015-06-02 at the வந்தவழி இயந்திரம் Chapter 8, pp. 101–116. In:*The Diversity of Fishes: Biology*, John Wiley & Sons. ISBN 9781444311907.
5. ↑  Carlton, John (2007) *Marine Propellers and Propulsion* Pages 1–28, Butterworth-Heinemann. ISBN 9780750681506.
6. ↑  Soares, Claire (2008) *Gas Turbines: A Handbook of Air, Land, and Sea Applications* பரணிடப்பட்டது 2023-12-16 at the வந்தவழி இயந்திரம் Pages 1–23, Butterworth-Heinemann. ISBN 9780750679695.
இறை நம்பிக்கைகள் தோன்றிய காலம் தொட்டே, அத்தகைய நம்பிக்கைகளை கேள்விக்குட்படுத்திய, ஐயப்பட்ட, மறுத்த நிலைப்பாடுகளும் இருந்து வந்திருக்கிறன. இந்திய மெய்யியலில் பொருளியவாத, இறைமறுப்புக் கொள்கையை உலகாயதம் முன்னிறுத்தியது. மேற்குலக, கிரேக்க மெய்யியலில் Epicureanism, Sophisம் போன்று மெய்யியல்கள் இறைமறுப்பு கொள்கைகளைக் கொண்டிருந்தன. அறிவொளிக் காலத்தைத் தொடந்த அறிவியலின் வளர்ச்சி பல்வேறு வகைகளில் பொருளியவாத, இறைமறுப்புக் கோட்படுகளுகளுக்கு கூடிய ஆதாரங்களையும் வாதங்களையும் வழங்கி உள்ளது.

கிரேக்க மெய்யியல்
-----------------

சீன மெய்யியல்
-------------

இந்திய மெய்யியல்
----------------

முதல் இந்தியப் பிரதமர் ஜவஹர்லால் நேரு
அண்ணாதுரை
இந்திய சிந்தனையில் வேதக் கடவுள்களை பெளத்தமும் சமணமும் மறுத்தன. எனினும் மறுபிறவி, பிறவி சுழற்சி போன்ற பல இந்து கொள்கைகளை ஏற்றுக் கொண்டன. இவற்றையும் மறுத்த மெய்யியல் உலகாயதம் ஆகும். சர்வாகம், நாத்திகம் ஆகியவையும் இறைமறுப்பு தத்துவங்கள் ஆகும்.

தமிழர் மெய்யியல்
----------------

பண்டைத் தமிழர்கள் இயற்கை நம்பிக்கை அல்லது உலகாயுதக் கொள்கை உடையினர் என்பது சிலர் கருத்து. அக்காலத்தில் தமிழர் இன்பத்துக்கு முக்கியத்துவம் தந்து உலகில் வாழ்வதை முதன்மையாக கொண்டனர். சங்க காலப் பாடல்கள் பல காதல், வீரம், இன்பம் பற்றி அதிகம் கூறுவது இதற்கு ஒரு சான்றாக கொள்ளப்படுகிறது. இருப்பினும் பழங்காலத்திலேயே தமிழர் மத்தியில் 
இறை நம்பிக்கை இருந்தது. இந்து சமயம், பௌத்தம், சமணம் ஆகிய சமயங்கள் தமிழரிடையே வெவ்வேறு காலங்களில் செல்வாக்கு பெற்று இருந்தன, இருக்கின்றன. தமிழ்நாட்டில், ஈழத்தில் நடைபெற்ற இசுலாமிய, ஐரோப்பிய ஆட்சிகளின் போது குறிப்பிடத்தக்க தமிழர்களை இசுலாம், கிறித்தவ சமயங்களுக்கு மதம் மாறினார்கள்.

இருபதாம் நூற்றாண்டில் தமிழர் சிந்தனையில் இறைமறுப்பு மீண்டும் வலுப் பெற தொடங்கியது. மூடநம்பிக்கைகளுக்கு எதிராக பகுத்தறிவு, இறைமறுப்பு உட்பட திராவிட இயக்க கொள்கைகள் செல்வாக்கு பெற்றன. பெரியார், அண்ணாத்துரை, கருணானிதி ஆகிய தலைவர்கள் இறைமறுப்புக் கொள்கை முன்னெடுத்தனர்.

அறிவொளிக் காலம்
---------------

பண்டைய மனிதர் உலகம் பற்றி பல தகவல்களை அறியவில்லை. உலகின் இயல்புகள் பற்றி விரிவாக அறிவியல் நோக்கில் விளக்க பண்டைய மனிதரால் முடியவில்லை. அதனால் உலகின் பல விடயங்கள் பற்றி எளிய மீவியற்கை விளக்கங்களை மனிதர் விளக்கினர். இயற்கை நிகழ்வுகள் மீவியற்கை சக்திகளால் நிகழ்கின்றன என்று நம்பினார்கள். எடுத்துக்காட்டாக பண்டை கிரேக்க சமய கடவுள் சியுசு மின்னலை எறிவதாக பண்டை கிரேக்கர்கள் நம்பினார்கள். இன்று மின்னலுக்கு ஒரு அறிவியல் விளக்கம் உண்டு. மக்களுக்கு நோய்கள் ஏற்பட்ட போது பேய் பிடித்து விட்டது, அம்மன் கோபம் கொண்டு விட்டாள் என்று பல மூட நம்பிக்கைகள் இருந்தன. இன்றைய மருத்துவம் en:Germ theory of disease, மரபணுவியல் மற்றும் இதர இயற்கையான விளக்கங்களைத் தருகிறது.

இவற்றையும் பார்க்க
------------------

மேற்கோள்கள்
-----------

1. ↑  சோ.ந.கந்தசாமி. (2004). *இந்திய தத்துவக் களஞ்சியம்*. சிதம்பரம்: மெய்பப்பன் பதிப்பகம். தொகுதி 1: பக்கங்கள் 28 - 101

வெளி இணைப்புகள்
---------------

* History of Modern Atheism பரணிடப்பட்டது 2008-12-23 at the வந்தவழி இயந்திரம்
**இசுக்காட்லாந்து தேசிய அருங்காட்சியகம்**, இசுக்காட்லாந்தின், எடின்பரோ நகரில் அமைந்துள்ள ஒரு அருங்காட்சியகம். இதற்கு முன்னோடியாக இருந்த "தேசிய அருங்காட்சியகங்கள் இசுக்காட்லாந்து" என்னும் அமைப்பு 1985 ஆம் ஆண்டில் நாடாளுமன்றத்தில் நிறைவேறிய சட்டமூலம் ஒன்றின் வழி உருவாக்கப்பட்டது. அக்காலத்தில் இருந்த இசுக்காட்லாந்து தேசிய பழம்பொருள் அருங்காட்சியகம், அரச இசுக்காட்டிய அருங்காட்சியகம் என்னும் இரண்டையும் இணைத்து இதை உருவாக்கினர். 2006 ஆம் ஆண்டில் இந்த அருங்காட்சியகத்துடன், பழம்பொருட்கள், பண்பாடு, வரலாறு ஆகியவற்றுடன் தொடர்புடைய சேகரிப்புக்களைக் கொண்டிருந்த இசுக்காட்லாந்து அருங்காட்சியகத்தையும், அறிவியல், தொழினுட்பம், இயற்கை வரலாறு, உலக வரலாறு ஆகியவற்றோடு தொடர்புடைய சேகரிப்புக்களுடன் கூடிய அரச அருங்காட்சியகத்தையும் இணைத்ததன் மூலம் "இசுக்காட்லாந்து தேசிய அருங்காட்சியகம்" உருவாகியது. இதைப் பார்ப்பதற்குக் கட்டணம் அறவிடப்படுவது இல்லை.

இந்த அருங்காட்சியகம் சேம்பர்சு சாலையில் அருகருகே அமைந்துள்ள இரண்டு கட்டிடங்களில் அமைந்துள்ளது. இரண்டு கட்டிடங்களும் தனித்துவமான பாணிகளில் அமைந்தவை. ஒன்று இசுக்காட்லாந்து அருங்காட்சியகக் கட்டிடம். இது 1998 ஆம் ஆண்டில் திறந்துவைக்கப்பட்ட நவீன பாணியில் அமைந்த கட்டிடம். முன்னைய அரச அருங்காட்சியகக் கட்டிடமான இரண்டாவது கட்டிடம் 1861ல் தொடங்கப்பட்டு 1866ம் ஆண்டில் பகுதியாகத் திறந்துவைக்கப்பட்டது. இது விக்டோரிய ரோமனெசுக் மறுமலர்ச்சிப் பாணியிலான முகப்பையும், வார்ப்பிரும்பினால் அமைக்கப்பட்ட நடு மண்டபத்தையும் கொண்டது. இது 47 மில்லியன் பவுண்டுகள் செலவுடன் கூடிய பெரிய அளவிலான திருத்த வேலைகளுக்குப் பின்னர், 2011 யூலை 29ல் மீளத் திறக்கப்பட்டது.

இந்த அருங்காட்சியகத்தில், இசுக்காட்லாந்து தேசிய பழம்பொருள் அருங்காட்சியகம், அரச அருங்காட்சியகம் ஆகியவற்றில் இருந்த சேகரிப்புக்களுடன், தேசிய அளவில் இசுக்காட்லாந்தில் தொல்லியல் ஆய்வுகளின் மூலம் கண்டுபிடிக்கப்பட்ட பொருட்கள், நடுக்காலப் பொருட்கள், நிலவியல், தொல்லியல், இயற்கை வரலாறு, அறிவியல், தொழினுட்பம், கலைகள் போன்ற துறைகள் சார்ந்த அரும்பொருட்களையும் உள்ளடக்கியுள்ளது. 2011ல் மீளத் திறக்கப்பட்ட 19 காட்சிக் கூடங்களில் 8,000 பொருட்கள் உள்ளன. இவற்றுள் 80% ஆனவை முன்னர் காட்சிக்கு வைக்கப்படாதவை.

குறிப்புக்கள்
-------------

1. ↑  "BBC News - National Museum of Scotland to reopen after £47m refit". bbc.co.uk. 2011-07-27. பார்க்கப்பட்ட நாள் 2011-12-20.
2. ↑  மீளத் திறப்புக் குறித்து இசுக்காட்லாந்து தேசிய அருங்காட்சியகம் வெளியிட்ட பத்திரிகை அறிக்கை.

இவற்றையும் பார்க்கவும்
----------------------

* அருங்காட்சியகம்

வெளியிணைப்புக்கள்
-----------------

விக்கிமீடியா பொதுவகத்தில்,  
 ***National Museum of Scotland***   
என்பதில் ஊடகங்கள் உள்ளன. 

* அருங்காட்சியகத்தின் இணையத்தளம்
* கட்டிடம் தொடர்பான மீளாய்வு பரணிடப்பட்டது 2011-07-20 at the வந்தவழி இயந்திரம். ஹியூ பியர்மன்
வீட்டுச் சுவற்றில் பொருத்தப்பட்டுள்ள கும்பா அலைவுணரி
**நேரடி வீட்டுத் தொலைக்காட்சி** (*Direct-broadcast satellite television* - DBSTV) என்பது கம்பியில்லா முறையில் தொலைக்காட்சி நிகழ்ச்சிகளை பயனர்களின் வீடுகளுக்கு வழங்கும் ஒரு நவீன தொழினுட்பம் ஆகும். இதன் மூலம் நிலையத்தில் ஒளிபரப்பப்படும் நிகழ்ச்சிகள் பூமியைச் சுற்றிக்கொண்டிருக்கும் செயற்கைத் துணைக்கோள்களின் மூலமாக பயனர்களின் வீடுகளுக்கு கொண்டு சேர்க்கப்படுகிறது. செயற்கைத் துணைக்கோள்கள் புவியிலிருந்து வரும் சமிக்ஞைகளைப் பெற்று மீண்டும் புவியின் மற்றொரு பகுதிக்கு அனுப்புகிறது. பயனர்களின் வீடுகளில் பொருத்தப்பட்டிருக்கும் மின்காந்த அலையுணரிகள் இந்த சமிக்ஞைகளைப் பெற்றுத் தொலைக்காட்சிக்கு அனுப்புகின்றன.

இந்த செயற்கைத் துணைக்கோள்கள் புவியிலிருந்து சுமார் 35700 கி.மீ உயரத்தில் ஜியோசின்க்ரோனஸ் சுற்றுவட்டப்பாதையில் நிலை நிறுத்தப்பட்டுள்ளன. நேரடி வீட்டுத்தொலைக்காட்சி 200 க்கும் மேற்பட்ட தடங்கள், தொலைவியாபாரம் மற்றும் இணைய வசதிகளையும் அளிக்கிறது.[]

நேரடி வீட்டுத்தொலைக்காட்சி பல்லாயிரக்கணக்கான அமெரிக்க, ஐரோப்பிய மற்றும் தென்கிழக்கு ஆசிய நாட்டு மக்களின் வீடுகளில் பயன்படுத்தப்பட்டு வருகிறது.

மேற்கோள்கள்
-----------

1. ↑  "What is DTH ?". Videocon d2h Limited. Archived from the original on 2017-04-29. பார்க்கப்பட்ட நாள் ஏப்ரல் 19, 2017. `{{cite web}}`: Check date values in: `|accessdate=` (help)
The process of making silk from *Sericulture* by Liang Kai, c. 13th century
சீனா உலகின் மிகப்பெரிய பட்டு உற்பத்தியாளராக உள்ளது. சீன பட்டுகளின் பெரும்பகுதி மல்பெரி பட்டுப்புழுக்களில் இருந்து உருவாகிறது. அதன் வாழ்க்கை சுழற்சியில், பூச்சிகள் மல்பெரி மரங்களின் இலைகளை  உணவாக உண்கின்றன. சீனாவில் பட்டுக்கூடு உற்பத்தியில் மல்பெரி அல்லாத பட்டுப்புழுவான  சீன துஸா அந்துப்பூச்சியில் (Antheraea spp.) இருந்து காட்டுப்பட்டு பெற கவனம் செலுத்துகிறது. இந்த அந்துப்பூச்சி பொதுவாக மல்பொி அல்லாத மரங்களின் (எ.கா. ஓக்ஸ்) இலைகளை உண்கின்றன. இதன்   லார்வா ஸ்பின் கர்சர், மல்பெரி பட்டு அந்துப்பூச்சிகளை விட மஞ்சள் நிற இழைகளை உருவாக்குகின்றன.

2005 ஆம் ஆண்டில், உலகளாவிய கச்சா பட்டு உற்பத்தியில் 74 சதவிகிதமும், உலக ஏற்றுமதி சந்தையில் 90 சதவிகிதமும் சீனா பெற்றுள்ளது.

தாெழிற்துறை திட்டங்கள்
----------------------

சீனாவில்  உற்பத்தி செய்யப்படும் பட்டின் தரம் மற்றும் அளவு இரண்டையும் உயர்த்தும் புதுப்புது வசதிகளை சீன உள்ளூர் அரசாங்கங்கள் அறிமுகப்படுத்தியுள்ளன. இந்த புதிய வசதிகளால் உற்பத்தி மற்றும் விநியோக திறன்களை அதிகப்படுத்துவதால் குறிப்பிடத்தக்க அளவில் வருவாய் அதிகரிக்கும் என மதிப்பிடப்பட்டுள்ளது.

இதில் பலவகையான ஊக்க நடவடிக்கைகள் உள்ளன. இந்த அரசாங்க ஊக்குவிப்புகளில் அரசு நில கொள்கை விதிவிலக்குகள், வரிச்சலுகைகள், திட்ட முன்னுரிமைமுறை (மறுஆய்வு மற்றும் பயன்பாடுகளின் ஒப்புதல்) மற்றும் ஆற்றல் சலுகைகள் (அனுமதி, நிறுவனம், தண்ணீர், மின்சார, எரிவாயு, முதலியன தொடர்பான கட்டணம் தள்ளுபடி பெறலாம்) போன்றவை இந்த அரசாங்க ஊக்கத்தொகைகளில் அடங்கும்.

நிலவியல்
--------

சீனாவின்  கிழக்கு கடற்கரைப் பகுதி அல்லாத நிலப்பகுதிகளில் பட்டுத் தொழில் மேம்பாட்டுக்கு அதிக முக்கியத்துவம் கொடுக்கிறது. அதாவது சீனாவின் மேற்கத்திய பகுதிகளில் நிலவும் அதன் இயற்கை வானிலை மற்றும் மண் நிலைமைகள் காரணமாக அப்பகுதிகளில் பெரும்பாலும் பட்டு உற்பத்தியில் கவனம் செலுத்துகிறது. இவை பெரும்பாலும் சோங்கிங் மற்றும் யுன்னான் பகுதிகள் ஆகும். மேலும் கிழக்கு கடற்கரையோரப் பகுதிகளில் நிலத்தின் விலை மற்றும் ஊதிய செலவு அதிகரித்து வருவதால், பட்டுத் தொழிலானது மேற்கு நோக்கி நகர்கிறது. அரசாங்கத்தின் முன்னுரிமை கொள்கைகளால், சோங்கிங் பகுதியில் பட்டு தொழிலானது குறிப்பிடத்தக்க முன்னேற்றத்தைக் கண்டிருக்கிறது.

வெளிநாட்டு முதலீடு
------------------

பட்டு தொழிலை வளர்க்க வெளிநாட்டு முதலீடு உதவியுள்ளது. வெளிநாட்டு முதலீடுகள் உள்ளூர் பட்டு நிறுவனங்களை மேம்படுத்தி, புதிய தொழில்நுட்பத்தைக் கொண்டு வந்துள்ளன

மேற்காேள்கள்
------------

1. ↑  Puette, Loren. "ChinaAg: Silk Production". Archived from the original on 1 நவம்பர் 2013. பார்க்கப்பட்ட நாள் 30 October 2013.
2. ↑  Ministry of Commerce Statistics
பூர்ணிமா தாஸ் வர்மா
**பூர்ணிமா தாஸ் வர்மா** (பிறப்பு மெகர்பனோ முகமது அலி; 2 மார்ச் 1934-14 ஆகஸ்ட் 2013) ஓர் இந்திய நடிகையாவார். இவர் முக்கியமாக இந்தி மொழி படங்களில் பணியாற்றினார். இவர் இயக்குனர் மகேஷ் பட்டின் அத்தையும் மற்றும் நடிகர் இம்ரான் ஹாஷ்மியின் பாட்டியும் ஆவார்.

சொந்த வாழ்க்கை
--------------

மெகர்பனோ முகமது அலி 1934 மார்ச் 2 அன்று பிறந்தார். இவரது மூத்த சகோதரி சிரின், இயக்குநர்கள் மகேஷ் பட் மற்றும் முகேஷ் பட் ஆகியோரின் தாயார் ஆவார். மெகெர்பனோவின் முதல் கணவர் சையத் சௌகத் ஹாஷ்மி ஒரு பத்திரிகையாளர் ஆவார். அவர் இந்தியப் பிரிவினை போது பாக்கித்தானுக்கு குடிபெயர்ந்தார். இந்த முதல் திருமணத்திலிருந்து இவருக்கு அன்வர் ஹாஷ்மி (இம்ரான் ஹாஷ்மியின் தந்தை) *பஹரோன் கே மஞ்சில்* (1968) படத்தில் பரீதா ஜலாலுக்கு கதாநாயகனாக நடித்தார். 1954 ஆம் ஆண்டில், திரைப்படத் தயாரிப்பாளர் பகவான் தாஸ் வர்மா என்பவரை இரண்டாவது முறையாக மணந்தார். மெகெர்பனோ திரைப்படத் துறையில் நுழைந்தபோது 'பூர்ணிமா' என்ற திரைப் பெயரைப் பெற்றார்.

தொழில் வாழ்க்கை
---------------

பூர்ணிமா 80க்கும் மேற்பட்ட பாலிவுட் படங்களில் நடித்தார். இவர் 40களின் பிற்பகுதி முதல் 50கள் வரை இந்தித் திரைப் படங்களில் பல படங்களில் தோன்றினார். இதில் *பதங்கா* (1949) *ஜோகன்* (1950) சாகாய் (1951) ஜல் (1952) ஔரத் (1953) அஜய் தேவ்கானின் முதல் படமான *பூல் அவுர் காண்டே*, மகேசு பட் இயக்கத்தில் சஞ்சய் தத்தின் *நாம்* படத்தில் பாட்டி வேடம்  *ஜன்ஜீர்* படத்தில் அமிதாப் பச்சனின் தாயார் போன்ற பாத்திரத்தில் நடித்தார்.

இறப்பு
------

பூர்ணிமா தனது வாழ்க்கையின் கடைசி சில ஆண்டுகளில் ஆல்சைமர் நோயால் பாதிக்கப்பட்டு 14 ஆகஸ்ட் 2013 அன்று இறந்தார்.

மேற்கோள்கள்
-----------


1. ↑  "Emraan Hashmi shares a beautiful picture of his grandmother, actress Purnima, on her death anniversary". *timesnownews.com* (in பிரிட்டிஷ் ஆங்கிலம்). India: Times Now. 14 August 2018. பார்க்கப்பட்ட நாள் 3 March 2019.
2. ↑  "Emraan Hashmi's grandmother passes away - Times of India". *The Times of India* (in ஆங்கிலம்). India. பார்க்கப்பட்ட நாள் 3 March 2019.
3. 1 2 3 4  Bollywoodirect (13 August 2018). "Remembering yesteryear Hindi film actress Purnima on her 5th death anniversary". *Medium*. Medium. பார்க்கப்பட்ட நாள் 3 March 2019.
4. ↑  "ETimes BFFs: Did you know Faraaz producer Sahil Saigal is Alia Bhatt's cousin? Check out the long and complicated filmy lineage of the Bhatts!".
5. ↑  "Emraan Hashmi's grandmother passes away - Times of India". *The Times of India* (in ஆங்கிலம்). பார்க்கப்பட்ட நாள் 1 July 2021.
6. ↑  "कभी बॉलीवुड पर राज करती थी ये एक्ट्रेस, आर्थिक तंगी के कारण घर तक पड़ा था बेचना". amarujala.com. 14 August 2017. பார்க்கப்பட்ட நாள் 27 January 2021.
7. ↑  "My aunt Poornima, the first star of our family & who happens to be Emraan Hashmi's grandmother has entered the sunset moments of her life" (Tweet). `{{cite web}}`: Cite has empty unknown parameter: `|dead-url=` (help) Missing or empty `|user=` (help); Missing or empty `|number=` (help); Missing or empty `|date=` (help)
{{Infobox officeholder|name=வினோத் பிவா நிகோல்|native\_name=|image=|birth\_date=|birth\_place=|death\_date=|office=மகாராட்டிர சட்டமன்ற உறுப்பினர்|termstart=நவம்பர் 2019|termend=|constituency=தஹானு சட்டமன்றத் தொகுதி|party=இந்தியப் பொதுவுடமைக் கட்சி (மார்க்சிஸ்ட்)|alma\_mater=|nationality=இந்தியர்|{{|relations=|religion=|website=}}}}

**வினோத் நிகோல்** (*Vinod Nikole*) (15 செப்டம்பர் 1975) ஒரு இந்திய அரசியல்வாதி மற்றும் 14 வது மாநில மகாராட்டிர சட்டமன்ற உறுப்பினர் ஆவார். இவர் இந்தியப் பொதுவுடைமைக் கட்சியின் (மார்க்சிஸ்ட்) உறுப்பினராக தஹானு தொகுதியை பிரதிநிதித்துவப்படுத்துகிறார்.

மேற்கோள்கள்
-----------

1. ↑  "Election Commission of India".
2. ↑  "Dahanu Election Results 2019 Live Updates (डहाणू): Vinod Bhivva Nikole of NCP Wins". *News18*. 24 October 2019. பார்க்கப்பட்ட நாள் 2019-11-04.
3. ↑  "Maharashtra: CPM's Vinod Nikole poorest among new MLAs". *Deccan Herald* (in ஆங்கிலம்). 2019-10-25. பார்க்கப்பட்ட நாள் 2019-11-04.
4. ↑  "Maharashtra election result winners full list: Names of winning candidates of BJP, Congress, Shiv Sena, NCP" (in en). *India Today*. Ist. .
**தாவரங்களின் தோட்டம், பிரான்சு** (பிரெஞ்சு மொழி: *Jardin des plantes* அல்லது *Jardin des plantes de Paris* (பிரெஞ்சு மொழி: [ʒaʁdɛ̃ dɛ plɑ̃t də paʁi])) என்பது பிரான்சு நாட்டின் பாரிசு நகரிலுள்ள தாவரவியல் பூங்கா ஆகும். இந்நாட்டின் மிக முக்கிய தாவரவியல் பூங்கா இதுவாகும். பிரான்சு அரசு அறிவித்த *Jardin des plantes* என்ற பெயரே தற்போதுள்ளது. இப்பூங்காவினுள், ஆவணகங்கள், நூலகங்கள், பசுமைக் குடில்கள், விலங்குகள் சாலை, பிரான்சு நாட்டின் தாவரயினங்களின் சேகரங்கள் போன்ற முக்கியத் துறைகளுக்கு, முறைப்படியான கட்டிடங்கள் பலவற்றைக் கொண்டுள்ளன. இதன் நில அளவு, 24 மார்ச்சு 1993 முதல், 28 எக்டேர் (280,000 m2) ஆகும். இத்தாவரியில் கட்டிடத்திற்கு முன்னே, 1601 ஆம் ஆண்டு அமெரிக்காவில் இருந்து கொண்டு வந்த "Robinier Faux Acacia" மரம் இருக்கிறது. இத்தாவரவியல் காட்சியகம், 1930–35 ஆம் ஆண்டு இராக்பெல்லர் அறக்கட்டளை (Rockefeller Foundation) கொடையால் உருவாக்கப்பட்டது. இக்கட்டிடத்தின் தரைத்தளம், பொது மக்களுக்காக, குறைந்த காலத்திற்கு மட்டும் செயற்படும் கண்காட்சி தளமாகப் பயன்படுகிறது. அதாவது அவ்வப்போது இதன் 'கண்காட்சி கரு' மாறி கொண்டே இருக்கும். 

இங்குள்ள பிரான்சு நாட்டு உலர் தாவரகம் (Herbier National), உலகிலேயே அதிக அளவு உலர் தாவரக ஆவணங்களைப் பெற்று பராமரித்து வருகிறது. இந்த ஆவணங்களின் எண்ணிக்கை, 7.5 மில்லியன் ஆகும்.

தாவரவியல் காட்சியகம்
--------------------

* தாவரவியல் காட்சியகம்தாவரவியல் காட்சியகம்
* 2200 ஆண்டுகள் வயதுடையபெரு மரம் பகுதி. மரம் இறப்பு: 1917 2200 ஆண்டுகள் வயதுடையபெரு மரம் பகுதி. மரம் இறப்பு: 1917
* உலர் தாவரக ஆவணம்: "Nepenthes Mirabilis", the Herbier National.உலர் தாவரக ஆவணம்: "Nepenthes Mirabilis", the Herbier National.

மேற்கோள்கள்
-----------

1. ↑  "Tourism in Paris: Key Figures 2016". Paris Visitors and Convention Bureau. p. 19. Archived from the original on 30 March 2018. பார்க்கப்பட்ட நாள் 4 ஏப்பிரல் 2024.
2. ↑  வார்ப்புரு:Base Mérimée
3. ↑  Deligeorges, Gady, Labalette, "Le Jardin des Plantes et le Museum National d'Histoire Naturelle" (2004), pp. 44–45
4. ↑
5. ↑

வெளியிணைப்புகள்
---------------

விக்கிமீடியா பொதுவகத்தில்,  
 ***Jardin des plantes de Paris***   
என்பதில் ஊடகங்கள் உள்ளன. 

* Official website
* Paris Botanical Garden (photo gallery)
* History of the Jardin des Plantes (in English)
**குருசாமி அம்மையார் கோயில்** என்பது புதுச்சேரி மாநிலத்தின் கண்டமங்கலம் எனும் ஊரில் அமைந்துள்ள சித்தர் ஜீவசமாதி கோயிலாகும். இந்த கோயில் கண்டமங்கலத்தில் சமரச சுத்த சண்மார்க்க நிலையத்தில் அமைந்துள்ளது. இவர் 1890லிருந்து 1895 வரையான காலகட்டத்தில் இப்பகுதியில் வசித்திருக்காலம் என்று நம்புகின்றனர். இந்தியா சுகந்திரம் பெறுவதற்கு போராடிக் கொண்டிருந்த சமயத்தில் தமிழக மற்றும் பிரஞ்சு எல்லைகளுக்கு இடையே இவ்விடம் அமைந்தமையால், சமாதி கவனிப்பாரற்று போனது. தமிழகத்திலிருந்தோ, பாண்டிச்சேரியிலிருந்து வருகின்ற பக்தர்களை பிரெஞ்சு படையினர் அனுமதிக்க மறுத்தனர். நடராஜ சுவாமிகள் என்பர் அசிரிரி மூலம் அம்மையாரின் சமாதியை அறிந்து, அவரின் அருளால் பல்வேறு நபர்களிடமிருந்து பொருட்களைப் பெற்று கோயிலாக கட்டினார். அம்மையாரின் படத்தினையும் பக்தரிடமிருந்து பெற்று சிலை ஏற்படுத்தினார். கண்டமங்கலத்தில் இக்கோயில் அமையவும், அன்னதானம் செய்யவும் வழிவகை செய்தார்.

பிராத்தனை
---------

குருசாமி அம்மையாரின் அபிசேகத்திற்கு மிளாகாய் அரைத்து தந்தால் வேண்டுதல் நிறைவேறும் என்பது நம்பிக்கையாகும்.

தலவரலாறு
--------

தஞ்சாவூர் மாவட்டம் அம்மாப்பேட்டையில் பிறந்த நடராஜ சுவாமிகள் என்பவர் இத்தலத்தினை அறிந்து பல்வேறு நபர்களின் துணையுடன் கோயிலாக மாற்றினார். நடராஜ சுவாமிகள் பல்வேறு தலங்களுக்கு யாத்திரையாக சென்றார். அவ்வாறு செல்லும் போது புதுவையில் சித்தானந்த சுவாமி கோயிலில் ஒரு அசிரி கேட்டது. அதனைத் தொடந்து அவர் பயணப்பட குருசாமி அம்மையாரின் சமாதிக்கு அந்த அசிரிர் வழிகாட்டியது. புதருக்குள் இருந்த சமாதியை அறிந்த நடராஜர் அம்மையாரின் சமாதியை உலகிற்கு காட்டினார். அப்போது பிரெஞ்சு பிரித்தானிய படையினரின் எதிர்ப்பையும் மீறி செயல்படுத்தினார். நடராஜ சுவாமிகள், அம்மையார் படத்தினை மங்கலம்பேட்டியில் வாழ்ந்த பக்தரிடமிருப்பதை அறிந்து அவரைத் தேடிக் கண்டுபிடித்து புகைப்படத்தினைப் பெற்றார். அதைக் கொண்டு அம்மையாருக்கு திருவுருவச் சிலையையும் செய்தார். பல்வேறு செல்வந்தர்கள் முன்பு அம்மையாருக்கு அளித்த நிலங்களையும், சொத்துகளையும் மீட்டார். அம்மையாரின் சிலை, கோயில் உருவாக்கத்தோடு, சுத்த சன்மார்கத்தினை நிறுவி அன்னதானத்தினை மேற்கொண்டார். நடராஜ சுவாமிகள் மறைந்த பிறகு சீதாராம் சுவாமிகள் இப்பொறுப்பினை ஏற்று நடத்திவந்தார். இப்போது இருவரின் சமாதிகளும் அம்மையாரின் சமாதிக்கு சற்று அருகில் உள்ளன.

ஆதாரங்கள்
---------

1. 1 2 3 4 5 6 7 8 9  "Gurusamy Ammaiyar Temple : Gurusamy Ammaiyar Gurusamy Ammaiyar Temple Details - Gurusamy Ammaiyar- Kandamangalam - Tamilnadu Temple - குருசாமி அம்மையார்".
2. ↑  "குருசாமி அம்மையார், கண்டமங்கலம்".
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Anisomys|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அணிற்பல் எலி** (*Squirrel-toothed rat; அண்சோமைசு இமிடேட்டர்*), நியூ கினி பெரும் எலி, சக்திவாய்ந்த-பல் கொண்ட எலி, சீரற்ற-பல் எலி அல்லது **குறுகிய பல் பெரும் எலி** என்றும் அழைக்கப்படுகிறது. இது முரிடே குடும்பத்தைச் சேர்ந்த கொறித்துண்ணிகளில் ஒரு சிற்றினமாகும். நியூ கினியாவில் காணப்படும் ***அனிசோமிசு*** பேரினத்தில் உள்ள ஒரே சிற்றினமாகும்.

கருகா கொட்டைகளை (*பாண்டனசு ஜூலியானெட்டி* ) உண்பதாக அறியப்பட்ட சிற்றினமாகும். இந்த எலிகளின் சேதத்தினைத் தடுக்கு தோட்டக்காரர்கள் மரங்களின் தண்டுகளில் மேடைகள் அல்லது பிற தடைகளை ஏற்படுத்துகின்றனர்.

பெயர்கள்
--------

அணிற்பல் எலி, பப்புவா நியூ கினி கலாம் மொழியில் **குடி-வ்சு** அல்லது குட்ல்-வசு என்று அழைக்கப்படுகிறது.

மேற்கோள்கள்
-----------

1. ↑  Leary, T.**Expression error: Unrecognized word "etal".** (2008). "*Anisomys imitator*". *IUCN Red List of Threatened Species* **2008**.. பார்த்த நாள்: 14 February 2009. old-form url
2. ↑  Wrobel, Murray (2006). *Elsevier's Dictionary of Mammals: In Latin, English, German, French and Italian*. Elsevier. பன்னாட்டுத் தரப்புத்தக எண்:978-0-444-51877-4.
3. ↑
4. ↑  Pawley, Andrew and Ralph Bulmer.

* 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1416840
* விக்கியினங்கள்: Anisomys imitator
* ADW: Anisomys
* EoL: 1178705
* GBIF: 2438052
* iNaturalist: 45803
* IRMNG: 10765469
* ITIS: 585123
* IUCN: 1307
* MSW: 13001200
* என்.சி.பி.ஐ: 332661

 |
**டாக்டர் கில்லி கிருபா ராணி** (Dr.Killi Krupa Rani) (பிறப்பு: நவம்பர் 19, 1965) ஒரு இந்திய அரசியல்வாதி ஆவார். இவர் இந்திய நாடாளுமன்றத்தில் 2009 முதல் 2014 வரை ஸ்ரீகாகுளம் தொகுதி உறுப்பினராக பதவி வகித்தார். இவர் 2019 இல் ஒய்.எஸ்.ஆர். காங்கிரஸ் கட்சியில் சேர்ந்தார்.

தொழில்
------

டாக்டர் கில்லி கிருபாராணி மருத்துவ பயிற்சியாளர். ஒரு கூட்டுநராக, டாக்டர் ராம்மோகன் ராவ் அறக்கட்டளையிலிருந்து கடந்த 20 ஆண்டுகளாக, கிராமப்புறங்களில் இலவச குடிநீர், இலவச மருத்துவ முகாம்கள், இலவச பிரசவங்கள், பார்வையற்றவர்களுக்கு இலவச கண்புரை அறுவை சிகிச்சை, வயதானவர்களுக்கும் ஏழைகளுக்கும் ஓய்வூதியம், திறமை சோதனைகளை நடத்துவதன் மூலமும் உதவித்தொகை வழங்குவதன் மூலமும் மாணவர்களை ஊக்குவிப்பவர்.
டாக்டர் ஒய்.எஸ். ராஜசேகர் ரெட்டியின் பாதயாத்திரை நிறைவடைந்த தினத்தன்று இவர் அரசியலில் நுழைந்து இந்திய தேசிய காங்கிரஸ் கட்சியில் சேர்ந்தார். 2004 ஆம் ஆண்டில் நடந்த நாடாளுமன்றத் தேர்தலில் தோல்வியடைந்த போதிலும், 2009 ஆம் ஆண்டில் இவர் எம்.பி.யெரான் நாயுடுவைத் தோற்கடித்தார். இவர் 15 வது மக்களவை மற்றும் மன்மோகன் சிங்கின் அமைச்சரவையில் மாநில, தகவல் தொடர்பு மற்றும் தகவல் தொழில்நுட்ப அமைச்சராக சேர்க்கப்பட்டார். இவர் சுகாதாரம் மற்றும் குடும்ப நலக் குழு உறுப்பினராகவும், ஆலோசனைக் குழு உறுப்பினராகவும், வெளிவிவகார அமைச்சரவை உறுப்பினராகவும் மற்றும், மத்திய சமூக நல வாரிய உறுப்பினராகவும் செயல்பட்டார்.

இவர் 2014 ஆம் ஆண்டில் ராம் மோகன் நாயுடு கிஞ்சராபுவிடம் தோற்றார். இவர் இந்திய தேசிய காங்கிரசில் இருந்து விலகினார். பின்னர் இவர் பிப்ரவரி 28, 2019 அன்று ஒய்.எஸ்.ஆர். காங்கிரசு கட்சியில் சேரப்போவதாக அறிவித்தார்.

ஆர்வங்கள்
---------

டாக்டர் கில்லி ஒரு தீவிர வாசகர் ஆவார். மேலும், இவர் இசை, வரலாறு , இலக்கியம் மற்றும் பயணம் ஆகியவற்றில் ஆர்வம் காட்டுகிறார். *நேரு குடும்பத்தின் 100 வருடங்கள்* என்ற தலைப்பில் ஒரு புத்தகத்தையும் வெளியிட்டார். இவர் சிறப்புமிக்க சமூக சேவகரும் ஆவார்.

குறிப்புகள்
-----------

1. ↑  "Profile of Members". *Government of India*. Archived from the original on 1 February 2013. பார்க்கப்பட்ட நாள் 1 March 2012.
2. 1 2  "DoT Page". DoT. Archived from the original on 6 July 2013. பார்க்கப்பட்ட நாள் 14 February 2014.
3. ↑  "காப்பகப்படுத்தப்பட்ட நகல்". Archived from the original on 2012-10-29. பார்க்கப்பட்ட நாள் 2021-07-01.
4. ↑  "Former Union Minister Killi Kruparani meets YS Jagan". *The Hans India*. 19 February 2019.
**எச். எஸ். பி. சி இளம் தொழில் முனைவாளர் விருதுகள் 2011** என்பது தொழில் முயற்சிகளில் இலங்கை இளைஞர்களை ஊக்குவிக்குமுகமாக உலகின் தேசிய வங்கியான எச்.எஸ்.பி. சி 'பிரித்தானிய கவுன்ஸி'லுடன் இணைந்து அறிமுகம் செய்துள்ள திட்டமாகும். பிரித்தானிய கவுன்ஸில் கடந்த காலங்களில் பல்வேறு பிரித்தானியப் பல்கலைக்கழகங்களின் ஊடாக இலங்கையில் தொழில்சார் பட்டப்படிப்புக்கான முன் முயற்சிகள் பலவற்றை மேற்கொண்டுள்ளது. பல்கலைக்கழகங்களில் தொழில்சார் கல்வி மேம்பாட்டிற்கான கொள்கைகள் மற்றும் திட்டங்களை விருத்தி செய்வதற்காக அது உயர் கல்வி அமைச்சு, பல்கலைக்கழக மானியங்கள் ஆணைக்குழு என்பவற்றுடனும் பல்கலைக்கழக உப வேந்தர்கள், விரிவுரையாளர்கள் ஆகியோருடன் இணைந்து பணியாற்றுகின்றது.

நோக்கம்
-------

திறமையுள்ள இளம் தொழில் முனைவாளர்களை இனங்காண்பதும் தொழில் முயற்சியை ஆரம்பித்து விருத்தி செய்ய அவர்களுக்கு உதவி வழங்குவதும்

தகைமை
-----

இப்போட்டித் திட்டத்தில் இலங்கையிலுள்ள பல்கலைக்கழகங்கள், தனியார் உயர் கல்வி நிலையங்கள், தொழில்நுட்ப மற்றும் தொழிற் கல்வி நிலையங்கள், தொழில்சார் பயிற்சி நிலையங்கள் என்பவற்றைச் சேர்ந்த 18 வயதிற்கும் 30 வயதிற்கும் இடைப்பட்ட முதுமானிப் பட்டதாரிகள், பட்டதாரிகள் மற்றும் மாணவர்கள் பங்குபற்ற முடியும்.

பிரேரணைகள்
----------

அவர்கள் பின்வரும் துறையொன்றில் தமது தொழிற் பிரேரணைகளைச் சமர்ப்பிக்கலாம்.

* ஆடையலங்கார வடிவமைப்பு, கட்டடக்கலை, கைப்பணிக் கலைகள்
* சுற்றுலாவும் அதனுடன் தொடர்புடைய துறைகளும்
* தகவல் தொழில்நுட்பம் மற்றும் தொலைத்தொடர்பு
* மருத்துவம், மருந்து உற்பத்தி. உயிரியல் தொழில்நுட்பம்
* பொறியியல்
* விவசாயம்
* மீள்பாவனைக்குரிய சக்தி வளங்கள் மற்றும் நிலைபெறுதகு கைத்தொழில்கள்
* மேற்குறிப்பிட்டவை தவிர்ந்த வேறு துறைகள்

பரிசீலனை
--------

ஒவ்வொரு துறையிலும் போட்டியாளர்களினால் சமர்ப்பிக்கப்படும் தொழிற் திட்டங்கள் யாவும் பிரபல தொழில் அதிபர்கள் மற்றும் கைத்தொழில் நிபுணர்கள் உள்ளடங்கிய தகுதி வாய்ந்த நடுவர்கள் குழுவொன்றினால் பரிசீலனை செய்யப்படும். தரப்படுத்தலுக்கான நிபந்தனைகள் நிர்ணயிக்கப்பட்டுள்ளன.

பரிசு
-----

ஒவ்வொரு துறையிலும் வெற்றியீட்டுபவருக்கு அல்லது வெற்றியீட்டும் அணிக்கு தொழில் முயற்சியை ஆரம்பிப்பதற்கான அடிப்படை மூலதனமாக ரூ. 100,000 வழங்கப்படும். அத்துடன், வெற்றியீட்டுபவர்கள் ஆறு மாதகாலத்திற்கு தொழில் நிபுணர்களின் வழிகாட்டுதலையும் ஆலோசனைகளையும் பெறுவார்கள்.

*